Bongo debesies ataka

Bongo debesies ataka – netradicinis šachmatų debiutas, priskiriamas atvirųjų debiutų grupei. Debiuto ėjimai:

 1.e4 e5
 2.Ke2?

Debiutas labiausiai siejamas su didmeistriu Hikaru Nakamura. Jis šį debiutą naudojo internetiniuose „Blitz“ šachmatuose ir kartais, norint pasijuokti, aukšto lygio žaidimuose. Pasaulio šachmatų čempionas Magnusas Carlsenas taip pat naudojo šį debiutą bei jo variantą 1. f4 (arba f3) 2. Kf2, kuris taip pat vadinamas „Bongo debesis“.

 Faktai 
Manoma, kad debiuto pavadinimas kilo arba iš „Chess.com“ vartotojo „Lenny_Bongcloud“, kuris debiutą naudodavo nesėkmingai arba pavadinimas yra tiesiogine nuoroda į bongą. Debiutas išpopuliarėjo ir įgijo kultinę reputaciją populiarėjant šachmatams internete. Naidželas Šortas žaidė prieš stiprų žaidėją Interneto Šachmatų Klube, kur jo priešininkas žaidė šį debiutą; Šortas įtarė, kad jo priešininkas gali būti Robertas Fišeris.Frederic Friedel (2001 m. rugsėjo 18 d.) „Trečiasis Bobio Fišerio atėjimas?“. ChessBaseAndrew Allerson (2001 m. rugsėjo 9 d.) „Bobis Fišeris nugali visus atėjusius - virtualioje erdvėje“. The Telegraph. Originalo archyvas, 2005 m. lapkričio 28 d. Debiuto naudojimą šachmatų humore papildė Andrew Fabbro anekdotinis vadovas „Winning With the Bongcloud“.Andrew Fabbro. „Winning with the Bongcloud“ ISBN 979-8605806851Bryan Armen Graham (2021 m. kovo 18 d.) „Dviguba bongo debesis: kodėl didmeistriai žaidžia blogiausią šachmatų ėjimą“. The Guardian

Žiūrint iš įprastos debiutų teorijos perspektyvos, „Bongo debesis“ laikomas blogu debiutu, nes pažeidžia beveik visus principus. Karaliaus ėjimas į e2 neleidžia atlikti rokiruotės, taip pat trukdo karalienės ir baltųjų kvadratų rikiui judėti, be to, palieka karalių neapsaugotą ir švaisto tempą. Anglijos didmeistris Naidželas Šortas debiutą pavadino „įžeidimu šachmatams“.Bill Bostock (2021 m. kovo 18 d.) „ 'Karalienės gambitas' ir pandemija įkvėpė naujos gyvybės daugiamilijoninei šachmatų pramonei. Esporto komandos ir rėmėjai skuba prigriebti žaidimo žvaigždes.“. Insider

 Naudojimas aukšto lygio žaidimuose 
Didmeistris Hikaru Nakamura žaidė „Bongo debesies ataką“ internetiniuose „Blitz“ žaidimuose. Jis tiesiogiai transliavo save, naudojant tik šį debiutą naujoje „Chess.com“ paskyroje ir bandė pasiekti 3000 reitingą. 2018 m. Nakamura tris kartus žaidė „Bongo debesį“ prieš DM Levoną Aronianą per „Chess.com Speed Chess čempionatą“, jam pavyko laimėti vieną iš trijų rungtynių.Sam Copeland (2018 m. gruodžio 8 d.) „Nakamura nugali Aronianą greituose šachmatuose, pralaimi žaibo“ Chess.com Nakamura taip pat žaidė „Bongo debesį“ prieš DM Vladimirą Dobrovą ir DM Veslį So 2019 m. „Greičio Šachmatų Čempionate“, jam pavyko laimėti abi partijas.Isaac Steincamp (2019 m. spalio 2 d.) „Nakamura nugali Dobrovą Greitųjų Šachmatų Čempionate“. Chess.comPeter Doggers (2020 m. vasario 23 d.) „Hikaru Nakamura laimėjo 2019 metų Greitųjų Šachmatų Čempionatą“. Chess.com 2020 m. rugsėjo 19 d. Nakamura pasinaudojo debiutu prieš DM Džeferį Xiong internetiniame Sent Luiso „Rapid and Blitz“ turnyro paskutiniame etape ir laimėjo žaidimą.„Nakamura – Xiong“. chess24

2021 m. kovo 15 d. Magnusas Carlsenas, žaisdamas baltaisiais, pradėjo žaidimą debiutu „Bongo debesies ataka“ žaidime prieš Nakamurą turnyre „Magnus Carlsen Invitational“. Nakamura atkartojo debiutą: 2 … Ke7, tai vedė į poziciją, pavadintą „Dviguba bongo debesies ataka“. Partija baigėsi lygiosiomis, nes žaidėjai tris kartus partijos pradžioje pakartojo ėjimus. Žaidimas įvyko paskutiniame preliminariame etape ir abu žaidėjai jau buvo kvalifikuoti kitam etapui, todėl žaidimas nieko nenulėmė. Ši partija pasižymėjo, kaip pirmoji dideliuose turnyruose, kuriame buvo ėjimai: 1. e4 e5 2. Ke2 Ke7.Matthew Gault (2021 m. kovo 16 d.) „Šachmatų pasaulio čempionas žaidžia „Bongo debesies ataką“ anekdotinį atidarymą turnyre“. Vice

Nepaisant akivaizdžių trūkumų, tokio „pokšto“ debiuto naudojimas taip pat gali turėti psichologinį poveikį: po Carlseno pergalės prieš Veslį So 2020 m. žaibo turnyre, kuriame jis žaidė 1.f3 („Barneso debiutas“), po to sekė 2.Kf2 – variantas, kuris taip pat buvo pavadintas „Bongo debesis“Leonard Barden (2020 m. spalio 2 d.) „Šachmatai: Carlsenas laimi žaisdamas 1. f3, tuo pačiu metu „Play Magnus“ surenka 42 mln. USD Oslo sąraše“. The GuardianKristel Satumbaga-Villar (2020 m. spalio 1 d.) „Magnusas Carlsenas parodo Vesliui So, kas yra bosas“. Manila Bulletin – Amerikos didmeistris interviu sakė, kad pralaimėjimas prieš tokį debiutą buvo triuškinamas.

 Šaltiniai 

Kategorija:Šachmatų debiutai